لکه: د خدای لپاره دا څه حال دی ؟!

د هغو کسانو به څه پېژندګلوي وي چې نوم مستعار او په مخونو یې نقاب وي؟!

نن سبا د څو ندایو استعمال هم ډېر دود شوی (!!) کله چې په خبره یا جمله کې د یوې ندایې له سویې او حوصلې پورته تنبه، تعجب او حیرت ته اړتیا وي؛ نو د یوې پر ځای څو دانې هم کارول کېږي اما ډېر وخت یې ځینې کسان په لیکنو کې د ستایل لپاره کاروي؛ خو د څو ندایو کارول ډېر په هنري او داستاني نثرونو، نظمونو او ازادو شعرونو کې دود دي، لکه:

سترګې دې، دې خواته راواړوه لږ

لاره تیاره ده،

چې تیندک ونه خورم،

خو ته! ډېره سړه، ډېره بې پروا، ووایې!

پوښتن نښه (؟): دا نښه د پوښتنیزې جملې په پای کې لیکل کېږي او بیرته یوه ځوابي جمله د هغه انتظار باسي